**DĖL ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDĖTIES PATVIRTINIMO**

2019 m. balandžio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos nevyriausybinių organizacijų plėtros įstatymo 6 straipsnio 4 ir 5 dalimis, Rokiškio rajono savivaldybės tarybos 2014 m. spalio 31 d. sprendimu Nr. TS-182 patvirtintais Rokiškio rajono savivaldybės nevyriausybinių organizacijų tarybos nuostatais, Rokiškio rajono savivaldybės administracijos direktoriaus 2019 m. vasario 14 d. įsakymu Nr. AV- 124 „Dėl delegavimo į Rokiškio rajono savivaldybės nevyriausybinių organizacijų tarybą“ ir atsižvelgdama į nevyriausybinių organizacijų ir įstaigų delegavimo raštus ir protokolus (Rokiškio rajono sporto klubų tarybos posėdžio 2018 m. gruodžio 5 d. protokolas Nr. 18 - 5; Rokiškio rajono kaimuose veikiančių nevyriausybinių organizacijų atstovų 2018 m. lapkričio 29 d. protokolas Nr. 1; Rokiškio rajono neįgaliųjų reikalų komisijos 2018 m. spalio 18 d. protokolas Nr. 1; Rokiškio jaunimo organizacijų sąjungos „Apvalus stalas“ 2019 m. vasario 13 d. raštas „Dėl atstovo delegavimo į nevyriausybinių organizacijų tarybą“; Rokiškio rajono savivaldybės kūno kultūros ir sporto centro direktoriaus 2019 m. vasario 12 d. raštas Nr. 1.16-44 „Dėl atstovo kėlimo į naujos kadencijos Rokiškio rajono nevyriausybinių organizacijų tarybą“; Rokiškio rajono kultūros srities nevyriausybinių organizacijų 2018 m. gruodžio 12 d. susirinkimo protokolas; asociacijos „Veiklus pilietis“ 2019 m. sausio 22 d. protokolas Nr. 19/01/22), Rokiškio rajono savivaldybės taryba

n u s p r e n d ž i a:

1. Sudaryti Nevyriausybinių organizacijų tarybą:

Birutė Bagdonienė – Rokiškio jaunimo organizacijų sąjungos „Apvalus stalas“ prezidentė, jaunimo veiklos srities nevyriausybinių organizacijų deleguota atstovė;

Zita Čaplikienė – Socialinės paramos ir sveikatos skyriaus vedėjo pavaduotoja, savivaldybės administracijos direktoriaus deleguota atstovė;

Zita Juodelienė – Žemės ūkio skyriaus vyriausioji specialistė, savivaldybės administracijos direktoriaus deleguota atstovė;

Martynas Karaliūnas - Rokiškio rajono sporto klubų tarybos pirmininkas, Pandėlio sporto klubo prezidentas, sporto veiklos srities nevyriausybinių organizacijų deleguotas atstovas;

Gediminas Kriovė – Rokiškio rajono savivaldybės administracijos jaunimo reikalų koordinatorius, savivaldybės administracijos direktoriaus deleguotas atstovas;

Romas Kundelis – Rokiškio rajono kūno kultūros ir sporto centro metodininkas, rajono savivaldybės įstaigos deleguotas atstovas;

Irena Matelienė – Švietimo, kultūros ir sporto skyriaus vyriausioji specialistė, savivaldybės administracijos direktoriaus deleguota atstovė;

Alicija Matiukienė – Juozo ir Alfonso Keliuočių palikimo studijų centro pirmininkė, kultūros veiklos srities nevyriausybinių organizacijų deleguota atstovė;

Raimonda Stankevičiūtė-Vilimienė – Rokiškio rajono vietos veiklos grupės pirmininkė, kaimo nevyriausybinių organizacijų deleguota atstovė;

Justina Daščioraitė – rajono savivaldybės tarybos narė, rajono savivaldybės tarybos deleguota atstovė;

Audronė Kaupienė – rajono savivaldybės tarybos narė, rajono savivaldybės tarybos deleguota atstovė;

Zenonas Viduolis – Juodupės miestelio bendruomenės pirmininkas, kaimo nevyriausybinių organizacijų deleguotas atstovas;

Algis Veikšys – Rokiškio rajono neįgaliųjų draugijos pirmininkas, socialinės veiklos srities organizacijų deleguotas atstovas;

Aušra Žeglaitienė – asociacijos „Rokiškio mamų klubas“ pirmininkė, kitų veiklos sričių nevyriausybinių organizacijų deleguota atstovė.

2. Pripažinti netekusiu galios Rokiškio rajono savivaldybės tarybos 2014 m. spalio 31 d. sprendimo Nr. TS-182 ,,Dėl Rokiškio rajono savivaldybės nevyriausybinių organizacijų tarybos sudėties ir nuostatų patvirtinimo“ 1 punktą ir Rokiškio rajono savivaldybės tarybos 2016 m. gruodžio 28 d. sprendimo Nr. TS-210 ,,Dėl Rokiškio rajono savivaldybės nevyriausybinių organizacijų tarybos sudėties patvirtinimo“ 1 punktą .

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDĖTIES PATVIRTINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos nevyriausybinių organizacijų plėtros įstatymo 6 straipsnio 4 ir 5 dalimis bei Rokiškio rajono savivaldybės tarybos 2014 m. spalio 31 d. sprendimu Nr. TS-182 „Dėl Rokiškio rajono savivaldybės nevyriausybinių organizacijų tarybos sudėties ir nuostatų patvirtinimo“, NVO taryba sudaroma 2 metų laikotarpiui.

**Šiuo metu esantis teisinis reglamentavimas.** Lietuvos Respublikos nevyriausybinių organizacijų plėtros įstatymas, Rokiškio rajono savivaldybės tarybos 2014 m. spalio 31 d. sprendimu Nr. TS-182 patvirtinti Rokiškio rajono savivaldybės nevyriausybinių organizacijų tarybos nuostatai.

**Sprendimo projekto esmė.** Sudaryti Nevyriausybinių organizacijų tarybą. NVO tarybą sudaro 14 narių: 7 narius deleguoja nevyriausybinių organizacijų atstovai, o kitus 7 narius deleguoja savivaldybės institucijos ir įstaigos.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės tarybos 2014 m. spalio 31 d. sprendimo Nr. TS-182 Rokiškio rajono savivaldybės nevyriausybinių organizacijų tarybos nuostatų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio rajono gyventojai turi galimybę susipažinti, kaip NVO dalyvauja priimant sprendimus savivaldybės nevyriausybinių organizacijų plėtros klausimais, kaip vyksta bendradarbiavimas tarp savivaldybės institucijų/ įstaigų ir nevyriausybinių organizacijų.

**Finansavimo šaltiniai ir lėšų poreikis**.

Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto

skyriaus vyriausioji specialistė Danutė Kniazytė